b'\n_START_ARTICLE_\nGospodarsko razstavi\xc5\xa1\xc4\x8de, Ljubljana\n_START_SECTION_\nZgodovina\n_START_PARAGRAPH_\nGradnja se je za\xc4\x8dela leta 1955 po na\xc4\x8drtih arhitekta Ilije Arnautovi\xc4\x87a. \xc5\xbde leto prej so mestne oblasti postopoma urejale sejemski prostor, projekt pa so zelo pospe\xc5\xa1ili, ko je bilo Gospodarsko razstavi\xc5\xa1\xc4\x8de izbrano za prizori\xc5\xa1\xc4\x8de sedmega kongresa Zveze komunistov Jugoslavije. Istega leta se je v kompleks preselil Ljubljanski velesejem, ki se je predhodno nahajal v Spodnji \xc5\xa0i\xc5\xa1ki._NEWLINE_Leta 1991 sta iz Gospodarskega razstavi\xc5\xa1\xc4\x8da nastali dve podjetji, in sicer Gospodarsko razstavi\xc5\xa1\xc4\x8de in Ljubljanski sejem d.d. Gospodarsko razstavi\xc5\xa1\xc4\x8de je dobilo vlogo upravljanja sejemskega prostora in izvajanja tehni\xc4\x8dnih storitev ob sejmih, Ljubljanski sejem d.d. pa organizacijo sejmov in spremljajo\xc4\x8dih prireditev, ki jih dopolnjuje \xc5\xa1iroka paleta storitev za razstavljavce in obiskovalce._NEWLINE_Leta 2001 sta bili v celoti obnovljeni dvorani E in C, leta 2002 dvorana A, leta 2005 pa \xc5\xa1e zadnji dvorani B in B2.'